
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΑΠ/ΠΜ/42638/1215/90 

Αναθεώρηση τμήματος του εγκεκριμένου ρυμοτομικού σχεδίου του οι¬ 
κισμού της Κοινότητας Επανομής Ν. Θεσσαλονίκης και καθορισμός 

όρων και περιορισμών δόμησης των οικοπέδων αυτού. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ. 

Έχοντας υπόψη: 

1. Τις διατάξεις του Ν.Δ/τος 17.7.1923 (ΦΕΚ 228/Α'), όπως συ¬ 
μπληρώθηκαν και τροποποιήθηκαν μεταγενέστερα και ειδικότερα τα 
άρθρα 2,3,9,11,29,70 καθώς και τα κεφάλαια Γ’ και Δ' αυτού. 

2. Τις διατάξεις του Α.Ν. 314/1968 (ΦΕΚ 47/Α'), όπως τροπο¬ 
ποιήθηκαν και συμπληρώθηκαν με το Ν.Δ/γμα 1018/71 (ΦΕΚ 220/ 
Α') και με την παρ. 3 του άρθρου 34 του Ν. 1577/85 (ΦΕΚ 210/ Α). 

3. Τις διατάξεις του Π.Δ/τος 183/1986 (ΦΕΚ 70/Α') «Έγκριση 
τροποποιήσεων σχεδίων πόλεων και καθορισμός όρων και περιορισμών 
δόμησης από τους Νομάρχες». 

4. Τις διατάξεις του Ν. 1337/1983 (ΦΕΚ 33/Α'), όπως τροποποι¬ 
ήθηκαν, συμπληρώθηκαν και ισχύουν. 

5. Τις διατάξεις του Ν. 1577/1985 (ΦΕΚ 210/Α'), όπως τροπο- 
ποιήθκαν, συμπληρώθηκαν και ισχύουν. 

6. Τις διατάξεις του Ν. 651/1977 (ΦΕΚ 207/Α') και ειδικότερα 
του άρθρου 12 όπως τροποποιήθηκαν και ισχύουν. 

7. Την με αριθμ. 60583/4257/7.9.1989 απόφαση του Υπουργού 
Περιβάλλοντος Χωροταξίας και Δημοσίων Έργων «Έγκριση γενικού 
πολεοδομικού σχεδίου του οικισμού Επανομής της Κοινότητας Επανο¬ 
μής (Ν. Θεσσαλονίκης)» (ΦΕΚ 590/Δ'). 

8. Το ρυμοτομικό σχέδιο Επανομής που εγκρίθηκε με την αριθμ. ΔΠ 
45282/π.ε./11.1.1979 (ΦΕΚ 122/Δ') απόφαση του Νομάρχη Θεσ¬ 
σαλονίκης και τροποποιήθηκε με την αριθμ. ΔΠ/ΠΜ/16471/ 
19.1.1984 (ΦΕΚ 139/Δ') απόφαση του Νομάρχη Θεσσαλονίκης, κα¬ 
θώς και την τροποποίηση των όρων δομήσεως Κοινότητας Επανομής 
που εγκρίθηκε με την αριθ. ΔΠ 759/13.2.1980 (ΦΕΚ 187/Δ) από¬ 
φαση του Νομάρχη Θεσσαλονίκης. 

9. Τις γνωμοδοτήσεις του Κοινοτικού Συμβουλίου Επανομής με 
αριθμούς 66/1988, 111/1988, 54/1989, 60/1990 και 72/ 
1990. 

10. Τις πράξεις γνωμοδότησης του Συμβουλίου Χωροταξίας, Οικι¬ 
σμού και Περιβάλλοντος του Ν. Θεσ/νίκης με αριθμούς 41/1990, 
964/1990, 452/1991 και 859/1991. 

Άρθρο 1. 

Εγκρίνεται η αναθεώρηση τμήματος του εγκεκριμένου ρυμοτομικού 
σχεδίου του οικισμού της Κοινότητας Επανομής Ν. Θεσσαλονίκης και 
συγκεκριμένα τμημάτων των δύο πολεοδομικών ενοτήτων με τον καθο¬ 
ρισμό οικοδομήσιμων χώρων, κοινοχρήστων χώρων οδών, πεζοδρό¬ 


μων, χώρου πλατείας, χώρων κοινόχρηστου πρασίνου - πρασίνου ανα- 
ψυχής, χώρου παιδικής χαράς, χώρων στάθμευσης αυτοκινήτων (Ρ), 
χώρου πολιτιστικού κέντρου, χώρου κέντρου νεότητας, χώρων Ιερού 
Ναού, χώρων σχολείου (Νηπιαγωγείου, Δημοτικού), χώρου παιδικού 
σταθμού, χώρου διοικητικού κέντρου, χώρου αστυνομικού τμήματος, 
χώρου κοινοτικής αγοράς, όπως οι παραπάνω ρυθμίσεις φαίνονται στα 
συνημμένα στην παρούσα απόφαση και θεωρημένα από την Διευθύντρια 
της Διεύθυνσης Πολεοδομίας Ν. Θεσσαλονίκης σχετικά δέκα (10) χρω¬ 
ματισμένα πρωτότυπα διαγράμματα σε κλίμακα 1:1000, αντίγραφα 
των οποίων δημοσιεύονται μαζί με την παρούσα απόφαση. 

Άρθρο 2. 

Εγκρίνεται, όπως διατυπώνεται στα επόμενα άρθρα ο πόλεοδομικός 
κανονισμός της περιοχής, όπου σύμφωνα με το άρθρο 1 αναθεωρείται το 
ρυμοτομικό σχέδιο. 

Άρθρο 3. 

Κατηγορίες χρήσεων γης 

Στους οικοδομήσιμους χώρους επιτρέπονται οι παρακάτω χρήσεις: 

α) Στις περιοχές χωρίς χαρακτηριστικκό στοιχείο επιτρέπονται οι 
χρήσεις αμιγούς κατοικίας, όπως προσδιορίζονται από το άρθρο 2 του 
από 23.2.1987 Π.Δ/τος (ΦΕΚ 166/Δ') «Κατηγορίες και περιεχόμενο 
χρήσεων γης». 

β) Στις περιοχές με χαρακτηριστικό στοιχείο Κ επιτρέπονται οι χρή¬ 
σεις πολεοδομικού κέντρου - κεντρικής λειτουργίας πόλης - τοπικού 
κέντρου συνοικίας - γειτονιάς, όπως προσδιορίζονται από το άρθρο 4 
του παραπάνω Δ/τος. 

Άρθρο 4. 

ΖΕΚ 

Καθορίζονται Ζώνες Ειδικών Κενήτρων, όπως αυτές φαίνονται με 
την ένδειξη ΖΕΚ στα Διαγράμματα του άρθρου 1. 

Άρθρο 5. 

Προκήπια 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), δύο και μισό (2,5), τριών (3) και τεσσάρων (4) 
μέτρων, όπως φαίνονται στα ίδια διαγράμματα του άρθρου 1. 

. Επίσης επιβάλλονται αποτμήσεις των ρυμοτομικών γραμμών που 
δημιουργούν προκήπια μεταβλητού πλάτους από δύο (2) μέχρι τέσσερα 
(4) μέτρα. 

Άρθρο 6. 

Τομείς όρων και περιορισμών δόμησης 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται κατά τομείς, τα 
όρια των οποίων φαίνονται στα ίδια διαγράμματα του άρθρου 1, όπως 

αναγράφεται στα παρακάτω άρθρα, με την επιφύλαξη των ειδικών όρων 
δόμησης που κατισχύουν των γενικών. 

Άρθρο 7. 

Τομέας ΑΙ 

7.1. Ελάχιστα όρια αρτιότητας: 

Ελάχιστο πρόσωπο δέκα (10) μ. 

Ελάχιστο εμβαδόν διακόσια (200) τ.μ. 

Κάτά παρεκλιση του προηγουμένου εδαφίου θεωρούνται άρτια και οι¬ 
κοδομήσιμα τα οικόπεδα που είχαν κατά την 26.2.1979 ημέρα δημο- 
- οίησης της έγκρισης του ρυμοτομικού σχεδίου Κοινότητας Επανομής: 

α) Ελάχιστο πρόσωπο οκτώ (8) μ. 

Ελάχιστο εμβαδόν εκατόν είκοσι (120) τ.μ. 

β) στον πυρήνα του οικισμού, που προσδιορίζεται με ιδιαίτερη ένδειξη 
στα διαγράμματα του άρθρου 1. 

Ελάχιστο πρόσωπο οκτώ (8) μ. 

Ελάχιστο εμβαδόν εκατό (100) τ.μ. 

7.2. Επιπλέον των διατάξεων της προηγούμενης παραγράφου τα οι¬ 
κόπεδα θεωρούνται άρτια και οικοδομήσιμα εφόσον μέσα στο οικοδομή¬ 
σιμο τμήμα τους εγγράφεται κάτοψη κτιρίου με ελάχιστη επιφάνεια πε¬ 
νήντα (50) τ.μ. και ελάχιστη πλευρά πέντε (5) μ. 

7.3. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

7.4. Συντελεστής δόμησης: Ένα (1,00). 

7.5. Μέγιστο επιτρεπόμενο ύψος κτιρίων έντεκα (11) μ. 

■ Άρθρο 8. 

Τομέας ΒΙ 

8.1. Ελάχιστα όρια αρτιότητας: 

Ελάχιστο πρόσωπο δέκα πέντε (15) μ. 

Ελάχιστο εμβαδόν τετρακόσια (400) τ.μ. 

8.2. Επί πλέον των διατάξεων της προηγούμενης παραγράφου τα οι¬ 
κόπεδα θεωρούνται άρτια και οικοδομήσιμα, εφόσον μέσα στο οικοδο¬ 
μήσιμο τμήμα τους εγγράφεται κάτοψη κτιρίου με ελάχιστη επιφάνεια 
πενήντα (50) τ.μ., και ελάχιστη πλευρά πέντε (5) μ. 

8.3. Μέγιστο ποσοστά κάλυψης των οικοπέδων σαράντα τοις εκατό 
(40%) της επιφάνειας τους. 


8.4. Συντελεστής δόμησης: Ένα (1.00). 

8.5. Μέγιστο επιτρεπόμενο ύψος κτιρίων έντεκα (11) μ. 

Άρθρο 9. 

Λοιποί όροι δόμησης. 

9.1. Η κατασκευή στέγης είναι υποχρεωτική. 

9.2. Επιτρέπεται η κατασκευή κτιρίων επί υποστυλωμάτων (ΡΙΕ- 

Άρθρο 10. 

Ειδικοί όροι δόμησης 

Στον χώρο της Κοινοτικής Αγοράς ισχύει η αριθμ. ΔΠ/33406/ 
4.10.1979 Απόφαση Νομάρχη (ΦΕΚ 14 τ.Δ’/1980) με την οποία 
εγκρίθηκε η επιβολή ειδικών όρων δόμησης στον χώρο της Αγοράς 
Επανομής, εξαιρουμένης της παραγράφου που αφορούσε τον ορισμό πε- 
ριγράμματος του κτιρίου, ως εξής: 

α) Μέγιστο ποσοστό κάλυψης εξήντα πέντε τοις εκατό (65%). 

β) Μέγιστος αριθμός ορόφων 2, μέγιστο ύψος επτά και μισό (7,5) μ. 

γ) Συντελεστής δόμησης: Ένα και τριάντα εκατοστά (1,3). 

Άρθρο 11. 

Έλεγχος Ε.Π.Α.Ε. 

Η δόμηση στον οικισμό Επανομής υπόκειται στον έλεννο της 
Ε.Π.Α.Ε. Λ 1 

Άρθρο 12. 

Ισχύς δημοσίευσης απόφασης 

Η ισχύς της απόφασης αυτής αρχίζει από την ημέρα που δημοσιευθεί 
στην Εφημερίδα της Κυβερνήσεως. 

Η απόφαση αυτή μαζί με τα ακριβή αντίγραφα των δέκα (10) πρω¬ 
τοτύπων διαγραμμάτων που τη συνοδεύουν να δημοσιευθεί στην Εφημε¬ 
ρίδα της Κυβερνήσεως. 

Θεσσαλονίκη, 9 Δεκεμβρίου 1991 

Ο Νομάρχης κ.α.α. 

Ν. ΠΑΡΙΤΣΗΣ 



ΔΙΕΥΘΥΝΣΗ ΠΟΛΕΟΔΟΜΙΑΣ 

